السلام عليگم ....
رواية احضان من جمر
بقلمي انا الكاتبه ناز الدليم
..................
نرجس:فتحت الكنتور حضرت ملابس ماكو دقايق وانفتح الباب باوعت واتشنجت اعيوني وگفت ابصدمه اتخبلت شنو ليش فات اهنا شيريد مني اذا شافه فهديتخبل واتصير مصيبه ضليت مصدومه وهوة يبستم ويتقدم اريد انطق اعيط ماكدر انعكد الساني يارب ساعدني
يتقدم واني ابتعد عنه وصلت ع طارف القنفه تقدم ابتعدت وجان اكعد ع القنفه واني الخوف احتل كل جسمي صابتني رعشه وخوف وهوة يباوع عليه بكل صلافه ونذاله
ـ شنو هلجمال دخيل الله
ـ اطلع منا لا الم امة محمد عليك
ـ يلااا عيطي انتي الواگعه بيهة
ـ اطلع شنو ماعندك شرف انته شلون تدخل لغرفتي
ـ اتأدبي
ـ احترم نفسك
ـ احجي عدل
ـ كاافي لتلح واطلع قبل لا اعيط والله اخليهم يمردوك مرد
ـ تعلمي شلون تحجين
ـ علم نفسك بلاول
ـ شلون تريد تنكتل
ـ مد ايدك حتة تلكاهة معلكه بركبتك المزنجرة
ـ عجيب شهلصلافة
ـ مو مثل صلافتك ياقذر
ـ لاخر مرة اكلج احترمي
ـ اني احترم بس اليستاهل والعنده شرف ماحترم البايع شرفة ويتهجم ع بنات الناس وهوة كاعد بيتهم
ـ وين ضل شرف بهل وكت
ـ مو كل البنات مثل اختك
ـ لتجيبين طاري اختي على السانج
ـ ايي صح ميصير اجيب طاري اختك الوصخة على الساني
ـ اختي اشرف منج افتهمتي لو لااا
ـ ايي واضح الشرف على اختك الي مخلية عينهة على رجال مزوج وراح يجي طفل كلش مبين عليهة الشرف من ماخلت مصيبه ماوكعتهة ابراسي بس حتة اتحصل فهد وتاخذه مني
ـ ايي الحب مو حرام
ـ عجيب امرك انتة اوختك حاطه عينهة ع رجال مزوج وانتة واكف وياها وادافعلهة صدك ماعندك لاشرف ولا غيرة
رفع ايده ايريد يضربني مدري منين اجتني الشجاعه ولزمت ايدة باديني اثنينهن واتلاوة ويا
ـ حذرتك اطلع منا بدون مشاكل لان اذا عطت ولميتهم عليك راح تخسر روحك
ـ طالع بس راجعلج ودواج عندي
ـ اطلع منا نذل حقير بايع شرفك
طلع وسد الباب حيلي كام يرجف شفايفي بيض گلبي يدك بكل سرعته اريد اهدي روحي ماكدر الخوف والرجفه سيطرن عليه صليت كاعدة ع القنفه لحد ماهديت كمت شربت مي وغسلت وجهي وبدلت بسرعة ومددت ع الجرباية وخابرت سمر جاوبتني
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ